ຜູ້ນໍາ Libya ຮັບເອົາແຜນການຢຸດຍິງ ຂອງພວກຜູ້ນໍາອາຟຣິກາ
ເຈົ້າໜ້າທີ່ ຂອງສະຫະພາບອາຟຣິກາ ສະເໜີໃຫ້ມີການຢຸດຍິງ ໃນທັນທີ ເປີດການເຈລະຈາ ລະຫວ່າງພວກກະບົດ ແລະລັດຖະບານ Libya.
ພວກຜູ້ນໍາຂອງອາຟຣິກາຈຸນຶ່ງ ພວມມຸ້ງໜ້າໄປເມືອງ Benghazi ທີ່ໝັ້ນຂອງ ພວກກະບົດໃນພາກຕາເວັນອອກ ຂອງ Libya ໃນວັນຈັນມື້ນີ້ເພື່ອສະເໜີແຜນການຢຸດຍິງ ທີ່ພວກທ່ານກ່າວວ່າຜູ້ນໍາ Libya ທ່ານ Moammar Gadhafi ໄດ້ຮັບເອົາແລ້ວນັ້ນ ເຈົ້າໜ້ທີ່ຂອງສະຫະພາບອາຟຣິກາກ່າວວ່າ ຂໍ້ສະເໜີດັ່ງ ກ່າວແມ່ນໄດ້ຮຽກຮ້ອງໃຫ້ມີການຢຸດຍິງໃນທັນທີເປີດການ ເຈລະຈາລະຫວ່າງພວກກະບົດແລະລັດຖະບານ Libya ໃຫ້ການປົກປ້ອງຄຸ້ມຄອງຊາວຕ່າງປະເທດໃນລີເບຍແລະ ຂະຫຍາຍການຊ່ວຍເຫຼືອທາງດ້ານມະນຸດສະທຳກວມເອົາ ພົນລະເຮືອນ ຜູ້ນໍາກະບົດກ່າໃນວັນຈັນມື້ນີ້ວ່າ ພວກເຂົາ ຈະພິຈາລະນາເບິ່ງຂໍ້ສະເໜີດັ່ງກ່າວນີ້ ແຕ່ວ່າຍັງຢືນຢັດວ່າ ທ່ານ Moammar Gadhafi ຕ້ອງລົງຈາກອໍານາດ ເຈົ້າໜ້າທີ່ Libya ກ່າວວ່າ ນັ້ນບໍ່ແມ່ນທາງເລືອກ ປະທານາທິບໍດີ ຂອງ ອາຟຣິກາໃຕ້ ທ່ານ Jacob Zuma ແລະຜູ້ນໍາຂອງອາຟຣິກາ ອື່ນໆອີກ 3 ທ່ານ ໄດ້ພົບກັບທ່ານ Moammar Gadhafi ໃນທໍານຽບຂອງທ່ານທີ່ກຸງ Tripoli ເປັນເວລາຫຼາຍຊົ່ວໂມງໃນວັນອາທິດວານນີ້ ຜູ້ນໍາຂອງອາຟຣິກາໃຕ້ຍັງໄດ້ຮຽກຮ້ອງ NATO ໃຫ້ຢຸດເຊົາການໂຈມຕີທາງອາກາດ ຕໍ່ເປົ້າໝາຍຕ່າງໆຂອງລັດຖະບານລີເບຍ ເພື່ອເປັນການໃຫ້ໂອກາດ ແກ່ການຢຸດຍິງ